Hilary Mukundane

Hilary Mukundane (eyazaalibwa nga 9, Ddesemba, 2001), muzannyi wa mupiira munnayuganda azannyira kiraabu ya Vipers SC ng'omuzibizi (owa wakati) ng'ayambala omujoozi nnamba 16. https://www.playmakerstats.com/player/hilary-mukundane/681572https://www.espn.co.uk/football/player/bio/_/id/350799/hilary-mukundanehttps://www.aiscore.com/player-mukundane-hilary/edq09i0mrd8amqxhttps://nimsportuganda.com/breaking-news-vipers-sc-announce-the-signing-of-hillary-mukundane/ Era azannyira ttiimu y'eggwanga ey'omupiira (Uganda Cranes) ng'omuzibizi (omuzibizi wa wakati).https://www.fufa.co.ug/paul-put-names-28-man-uganda-cranes-squad-for-international-friendlies-in-morocco/

Yasunsulwamu okuvuganya ku ngule y'omuzanyi asinze okucyanga akapiira mu Airtel FUFA mu 2019, yawangula engule ya Pilsner Uganda Premier League nga omuzibizi asinze mu sizoni ya 2022/23,  era n'alondebwa nga omu ku bazannyi ekkumi n'omu abasinze okugucyanga mu awaadi za MTN FUFA eza 2024.

 Obulamu n'okusomakwe 
Hilary yazaalibwa ne bannyina babiri n’ab'oluganda basatu e Kyeizooba, mu Disitulikiti y’e Igala Bushenyi, mu maama we Winnie Karukiiko, ne kitaawe Mwami Benet Karukiiko.

Yasoma okuva ku Bugonji Modern Primary School okutuuka mu kibiina eky'omukaaga (P.6), oluvannyuma n’amaliriza ebigezo bye eby'okumaririza ppulayimale (PLE) ku Mweguri Primary School. Yagenda okusoma ku mutendera gwa ssekendule ogusooka (O) mu Bugongi Secondary School ate oluvannyuma ebbaluwa ya Uganda Certificate of Education (UCE) emalako omutendera guno yagifunira ku ssomero lya Vine High School. 

Oluvannyuma yagenda okusoma A-Level mu Kitagata Secondary School oluvannyuma n’atikkirwa mu Yuniversity ya Bishop Stuart. 

 Omulimu gw'omupiira 
Hillary yatandika okusamba omupiira gwe mu ssekendule ku mutendera ogwa A ku Kitagata Secondary School oluvannyuma n’azannyira mu Yuniversity ya Bishop Stuart. 

Yatandika okusamba omupiira gw'ensimbi mu 2015, mu kiraabu ya Kamoma FC mu liigi ya Western Region, oluvannyuma yeegatta ku Ntonda FC mu 2016. Sizoni ya 2016/17 yeegatta ku Mbarara City FC mu FUFA Big League gye yayamba kiraabu ye okulinnyisibwa mu liigi ya Uganda Premier League oluvannyuma lw’okukuba Synergy FC ku fayinolo mu kisaawe kya Startimes , Lugogo bwe yawangula 2-1.   Oluvannyuma yafuuka kapiteeni wa kiraabu eno okutuuka lwe yava mu ttiimu. 

Mu 2021, Mukundane yayitibwa mu ttiimu y’eggwanga ey’abavubuka abali wansi w'emyaka 23 (Uganda Kobs),   ttiimu ey’ekiseera ey’abazannyi 40 abalina okuzannya ekikopo kya CECAFA senior challenge cup ekya 2021 ekyategekebwa Ethiopia nga kyategekebwa Ethiopia wansi w'omutendesi Morley Byekwaso.  

Mu makkati ga 2021/22, Mukundane yeegatta ku Vipers SC n’akola endagaano ya myaka esatu ku ssente ezitaamanyika, era n’okutuusa kati akyazannyira mu kiraabu y’emu.  Mu mwezi ogw'omunaana, 2023 Mukundane yafuna obuvune ku musuwa gwe ogw'emabega (Posterior Cruciate Ligament) nga Vipers SC ezannya ne Jweneng Galaxy FC e Botswana mu mpaka za CAF Champions League, era olwo'buvune buno yawummuzibwa  okumala wiiki ssatu. 

 Engule ze yawangula. 
Yasunsulwamu okuvuganya ku ngule y'omuzannyi w'omwaka 2019 mu Airtel FUFA ng'akyali mu Mbarara City FC . 

Yalondeddwa ng'omu ku ttiimu yabazanyi kkumi n'omu abasinze okugucyanga mu ngule ya MTN FUFA Awards eya 2024. 

Yawangula engule ya Pilsner Uganda Premier League y'omuzibizi asinze mu sizoni ya 2022/23.  

 Ebiwandiiko ebikozesebbwa